L 228/14 Euroopan unionin virallinen lehti 29.6.2004 KOMISSION ASETUS (EY) N:o 1194/2004, annettu 28 päivänä kesäkuuta 2004, saattamista koskevista siirtymätoimenpiteistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon TSekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopi- muksen, ottaa huomioon TSekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakir- jan ja erityisesti sen 41 artiklan ensimmäisen kohdan, sekä katsoo seuraavaa: (1) — Maataloustuotteiden kaupan osalta toteutettavista siirty- mätoimenpiteistä Tsekin, Viron, Kyproksen, Latvian, Liet- tuan, Unkarin, Maltan, Puolan, Slovenian ja Slovakian liittymisen vuoksi 10 päivänä marraskuuta 2003 annetun komission asetuksen (EY) N:o 1972/2003(!) 6 artiklan mukaisesti Puolan viranomaiset ovat ilmoittaneet komis- siolle aikovansa saattaa kierrättämismenettelyssä markki- noille kansallisista varmuusvarastoista tulevan enintään 300 000 tonnin vehnämäärän. (2) — Tällaisen vehnämäärän myynti uhkaa häiritä yhteisön vil- jamarkkinoita. Näissä oloissa olisi toteutettava siirtymä- toimenpiteitä, joiden tarkoituksena on vahvistaa myyntiin saattamista koskevat edellytykset, jotka vastaavat inter- ventioelinten hallussaan pitämien viljojen myyntiin saat- tamisen menettelyistä ja edellytyksistä 28 päivänä heinä- kuuta 1993 annetussa komission asetuksessa (EY) N:o 2131/93 (?) vahvistettuja edellytyksiä ja joilla varmiste- taan toimijoiden yhtäläisen kohtelun ja markkinaehtojen noudattaminen. (3) — Koska tämän vehnävaraston mahdollinen uudelleen ko- koaminen voi niin ikään häiritä yhteisön markkinoita, on aiheellista säätää komission hyväksyntämenettelystä ky- seistä uudelleen kokoamista koskevien yksityiskohtaisten sääntöjen osalta. (4) — Tässä asetuksessa säädetyt toimenpiteet ovat viljan hallin- tokomitean lausunnon mukaiset, () EUVL L 293, 11.11.2003, s. 3, asetus sellaisena kuin se on viimeksi muutettuna asetuksella (EY) N:o 735/2004 (EUVL L 114, 21.4.2004, s. 13). (?) EYVL L 191, 31.7.1993, s. 76, asetus sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50). ON ANTANUT TÄMÄN ASETUKSEN: 1 artikla Tällä asetuksella vahvistetaan siirtymäkaudeksi säännöt Puolan viranomaisten 1 päivänä toukokuuta 2004 hallussaan pitämistä kansallisista varmuusvarastoista tulevan enintään 300 000 ton- nin vehnämäärän myyntiin saattamista ja tämän vehnävaraston mahdollista uudelleen kokoamista varten. 2 artikla Puolan varmuusvarastojen hallinnoinnista vastaava laitos, jonka yhteystiedot annetaan liitteessä, myy yhteisön markkinoilla py- syvällä tarjouskilpailulla 1 artiklassa tarkoitettua vehnää 31 päi- vään elokuuta 2004 asti. Tässä asetuksessa tarjouskilpailulla tarkoitetaan asianomaisten kilpailuttamista tarjouspyyntöjen avulla, jolloin sopimus tehdään sen henkilön kanssa, jonka tämän asetuksen säännösten mukai- nen tarjous on kaikkein edullisin. 3 artikla Edellä 2 artiklan ensimmäisessä kohdassa tarkoitettu laitos jul- kaisee tarjouskilpailuilmoituksen vähintään kolme päivää ennen tarjousten jättämisen ensimmäisen määräajan päättymistä. Tarjouskilpailuilmoituksessa on oltava erityisesti: a) kussakin osittaisessa tarjouskilpailussa jätettävien tarjousten määräaika ja osoite, johon tarjoukset toimitetaan; b) vähimmäismäärät, joita tarjousten on koskettava; c) asetettavat vakuudet ja niiden vapauttamista koskevat ehdot; d) kunkin erän tärkeimmät fyysiset ja tekniset ominaisuudet; e) varastointipaikat sekä varastoijan nimi ja osoite; f) maksuehdot. Ensimmäisessä osittaisessa tarjouskilpailussa jätettävien tarjous- ten määräajaksi vahvistetaan tämän asetuksen julkaisemista Fu- roopan unionin virallisessa lehdessä seuraava viides työpäivä.